ჯესიკა ბილი

ჯესიკა კლერ ბილი ( დ. 3 მარტი, 1982) — ამერიკელი მსახიობი, მოდელი და მომღერალი. ცნობილი გახდა ტელესერიალ „მეშვიდე ცა“-ში შესრულებული როლის შემდეგ. არაერთ ცნობილ ფილმში მიიღო მონაწილეობა, რომელთაგან აღსანიშნავია: „ტეხასური ხოცვა ბენზოხერხით“ (2003), „ბლეიდი 3“ (2004), „ჩაკი და ლარი: სახანძრო ქორწილი“ (2007), „გუნდი „ა“ (2010), „ახალი წლის წინა დღე“ (2011), „ყველაფრის გახსენება“ (2012).

ჯესიკა ბილი დაიბადა აშშ-ის მინესოტის შტატის ქალაქ ილში, დედამისის — დიასახლისისა და სულიერი მკურნალის კიმბერლის და მამამისის — „General Electric“-ის მუშაკის, მეწარმისა და ბიზნეს-კონსულტანტის ჯონათან ბილის ოჯახში. ჯესიკა ბილი გერმანული, ფრანგული, ინგლისური, ირლანდიური და ჩოქტო წარმოშობისაა."Jessica Biel: The Real Biel"  Vogue ჰყავს უმცროსი ძმა ჯასტინი (დ. 1985). ბილის ოჯახი საცხოვრებელ ადგილს ხშირად იცვლიდა; ცხოვრობდნენ ტეხასში, კონექტიკუტში, ილინოისში. საბოლოოდ დასახლდნენ კოლორადოს შტატის ქალაქ ბოულდერში. ბილი მოზარდის ასაკში ფეხბურთს თამაშობდა, აგრეთვე ემზადებოდა ტანმოვარჯიშეზე.

თავდაპირველად ბილი ვოკალზე სწავლობდა. 9 წლის ასაკში გამოჩნდა რამდენიმე მუსიკალურ დადგმაში, სადაც სპექტაკლში მთავარ როლებს ასრულებდა. მოგვიანებით სამოდელო საქმით დაკავდა, იღებდნენ სარეკლამო რგოლებში. 14 წლის ასაკში მიიღო მერი კედმენის როლი სატელევიზიო სერიალში „მეშვიდე ცა“, რომელსაც მრავალი წელი უჩვენებდნენ WB სატელევიზიო არხზე. კინოში პირველი როლი მიიღო 1997 წელს ფილმში „ულის ოქრო“, სადაც თამაში მოუწია პიტერ ფონდასთან. მას შემდეგ რეგულარულად იღებს როლებს ჰოლივუდის ფილმებში.

2007 წლის იანვრიდან ურთიერთობაში იმყოფება ცნობილ ამერიკელ მომღერალთან და მსახიობთან — ჯასტინ ტიმბერლეიკთან, თუმცა 2011 წლის მარტში ისინი ერთმანეთს დაშორდნენ. იმავე წლის შემოდგომაზე შერიგდნენ, ხოლო დეკემბრის ბოლოს ტიმბერლეიკმა ჯესიკას ხელი სთხოვა. 2012 წლის 19 ოქტომბერს წყვილი დაქორწინდა.

ფილმოგრაფია
 წელი სახელწოდება  როლი შენიშვნა  1996–2006 მეშვიდე ცა მერი კედმენი   1997 ულის ოქრო კეისი  1998 სახლში საშობაოდ ვიქნები ელი  2001 საზაფხულო თამაშები ტენლი  2002 სექსის წესები ლარა  2003 ტეხასური ხოცვა ბენზოხერხით ერინი   2004 მობილური ქლოი   2004 ბლეიდი 3 ებიგეილი   2005 სტელსი კარა   2005 ელისაბეთტაუნი ელენი   2005 ლონდონი ლონდონი  2005 გრიფინები ბრუკი (ხმა) ეპიზოდი: „Brian the Bachelor“ 2006 ილუზიონისტი სოფი   2006 სიმამაცის სახლი ვანესა   2007 წინასწარმეტყველი ლიზი   2007 ჩაკი და ლარი: სახანძრო ქორწილი ალექსი   2008 მჟავა როუზ-ჯინი   2008 მსუბუქი ყოფაქცევა ლარიტა   2009 პლანეტა 51 ნირა (ხმა)  2010 წმინდა ვალენტინის დღე კარა   2010 გუნდი „ა“ კარისა   2011 ახალი წლის წინა დღე ტესი  2012 ყველაფრის გახსენება მელინა 2012 მაღალი კაცი ჯულია  2012 რა ვიცით სიყვარულზე? სტეისი 2012 ჰიჩკოკი ვერა მაილზი 2013 სიმართლე ემანუელზე ლინდა 2015 ვნებით შეპყრობილი ელისი  2015 სისხლმდინარე გული მეი 2016 ეშმაკი და ღრმა ლურჯი ზღვა პენი 2016 მკვლელობის ხარისხი კლარა 2016 სპარკი  ვიქსი ხმა

რესურსები ინტერნეტში


 ჯესიკა ბილი Allrovi-ზე


სქოლიო

კატეგორია:ამერიკელი მსახიობები
კატეგორია:ამერიკელი მოდელები
კატეგორია:დაბადებული 1982
კატეგორია:დაბადებული 3 მარტი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები